Eglwys y Santes Fair, Llyn Mwyngil

Eglwys Ganoloesol ydy **Eglwys y Santes Fair** (neu **Eglwys Fair**) a leolir ar lan ddeheuol Llyn Mwyngil (neu 'Talyllyn'), yng Nghymuned Llanfihangel-y-Pennant (cyfeirnod OS: SH7106209407). Mae un o'i ffenestri, y fedyddfaen, y gangell a chanol yr eglwys o ganrif 12, gyda'r rhan fwyaf o weddill adeiledd yr eglwys (yr ochr ddwyreiniol) wedi'u codi ychydig wedyn. Mae'r eglwys  wedi'i chynllunio'n debyg iawn i eglwys gyfagos arall, sef Eglwys Sant Mihangel a leolir yng nghanol pentref bychan Llanfihangel-y-Pennant. Oherwydd ei nodweddion hynafol, fe'i chofrestrwyd gan Cadw ar 17 Mehefin 1966 (rhif cofrestriad 4762) yn Gradd II*. Mae'n boib fod rhai o'r waliau wedi'u codi yng nghanrif 6 neu 7.

Mae'r fynwent yn gromliniog (neu'n ofal) sy'n awgrymu fod yma eglwys llawer hŷn na chanrif 12, ac o bosib yn tarddu'n ôl i'r Eglwys Geltaidd a chyn hynny. Adnewyddwyd yr eglwys ungellog hon gryn dipyn yn 1876, pan ddymchwelwyd y galeri, ond ar y cyfan cadwyd y rhan fwyaf o'r nodweddion canolesol. Gwnaed y gloch yn 1583.

Ychydig yn nes at ochr y llyn, yr ochr arall i'r gwesty, saif y Rheithordy, a godwyd yn y 1800au. Dywedir i'r prif ddrws a'r gat neu'r porth gael eu gosod ar y rhan uchaf o'r bryncyn (nid ochr y llyn) er mwyn i'r eglwyswyr fod yn sych pan fo'r llyn yn gorlifo.

## Gofebion
Yn wal y dwyrain ceir ffenestr liw sy'n darlunio dameg y Samariad Trugarog; cofier fod y dref agosaf gryn bellter o'r llecyn anghysbell hwn. Ceir nifer o gofebau ar y waliau gan gynnwys rhai i: William Wynn Kirkby, m.1864 yn Ne Cymru Newydd, Sarah Kirkby o Maes-y-neuadd, m.1877, Mary Jones, Ty'n-cornel, clochydd m.1924, croes efydd ar lechen i gofio am John Jones, Maes-y-pandy, m.1918 a fu farw ar linell y *Siegfriedstellung* yn yr Almaen yn y Rhyfel Byd Cyntaf a llechen i gofio am  Owen Owen, Ty'n-cornel. m.1851 ar long y 'Bathurst' ac Ann Owen, m.1828; ceir hefyd lechen i gofio am Humphrey Owen, Dolfaenog, m.1852.

## Gweler hefyd
*Llangasty Tal-y-llyn, cymuned ym Mhowys
*Rheilffordd Talyllyn

## Cyfeiriadau
## Oriel

Eglwys y Santes Fair; Church of St Mary on the shores of Llyn Talyllyn lake; Llanfihangel-y-Pennant, Gwynedd, Wales 01.jpg|Yr eglwys o'r ffordd
Eglwys y Santes Fair; Church of St Mary on the shores of Llyn Talyllyn lake; Llanfihangel-y-Pennant, Gwynedd, Wales 27.jpg|Cefn yr eglwys
Eglwys y Santes Fair; Church of St Mary on the shores of Llyn Talyllyn lake; Llanfihangel-y-Pennant, Gwynedd, Wales 33.jpg|Y brif fynwedfa
Eglwys y Santes Fair; Church of St Mary on the shores of Llyn Talyllyn lake; Llanfihangel-y-Pennant, Gwynedd, Wales 34.jpg|Englyn uwch y brif fynedfa
Eglwys y Santes Fair; Church of St Mary on the shores of Llyn Talyllyn lake; Llanfihangel-y-Pennant, Gwynedd, Wales 49.jpg|Ffenestr
Eglwys y Santes Fair; Church of St Mary on the shores of Llyn Talyllyn lake; Llanfihangel-y-Pennant, Gwynedd, Wales 36.jpg|Y fynedfa gogleddol
Eglwys y Santes Fair; Church of St Mary on the shores of Llyn Talyllyn lake; Llanfihangel-y-Pennant, Gwynedd, Wales 19.jpg|Carreg fedd wahanol iawn
Eglwys y Santes Fair; Church of St Mary on the shores of Llyn Talyllyn lake; Llanfihangel-y-Pennant, Gwynedd, Wales 21.jpg|Ywen

Categori:Adeiladau rhestredig Gradd II* Gwynedd
Categori:Dyffryn Dysynni
Categori:Eglwysi Gwynedd
Categori:Llanfihangel-y-Pennant